
Møte i:


Styret ved Universitetet i Tromsø

Møtedato:

Torsdag 1.april 2004 kl.0830 - 1500

Sted:


Universitetet, sentraladministrasjonen 3.etg, styrerommet 

Møteleder:

Jarle Aarbakke, rektor

Referent:

Jan Larsen

Arkivref.:

200400826-4/ANS/MØTEBOK
Tilstede:

Universitetsstyret: 


Aarbakke, Jarle, rektor 

Bjørhovde, Gerd, prorektor

Niemi, Einar

Heløe, Leif Arne  ( møtte for Hætta, Ellen Inga O. ) 

Johansen, Sverre
Larssen, Jan A.

Olsen, Jan Henry T.

Løvhaug, Unni Pia 

Meland, Heidi

Nilsen, Hagbart

Sempler, Julia Holte

                                    Forfall:




Hætta, Ellen Inga O.

Administrasjonen: 

Benjaminsen, Arne, universitetsdirektør

Larsen, Jan, ass. universitetsdirektør

Thoresen, Morten, informasjonsdirektør

Merknadsfrist referat:         Tirsdag 06.04.2004        

Dato for endelig referat:
 Tirsdag 06.04.2004    
Møtet begynte med en presentasjon av det publiserende bibliotek  - om etablering av digitalt vitenarkiv ved UiTø og hvordan forskningen ved institusjonen kan synliggjøres bedre gjennom nasjonalt og internasjonalt biblioteksamarbeid ved biblioteksdirektør Helge Salvesen og IT-leder Stein Høydalsvik.
ORIENTERINGER: 

Rektor orienterte om
· Universitetsledelsens møter med alle fakulteter og institutter i løpet av mars

· Dr. disputas for Beate Lupton i Båtsfjord 05.03 og 06.03

· Seminar om reindriftsforskning i Alta 17.03 og 18.03

· Møte i OL- rådet 26.03

· Lansering av etableringen av legemiddelfirmaet Lytix Biopharma AS  30.03

Prorektor orienterte om:

· Møte om Nordisk Samisk Institutts framtid i Hætta, Finland 11.03

· Arbeidet med avklaring fra UFD omkring midlene til University of The Arctic

· Planlegging av et møte i Oslo om trafikkflygerutdanninga 21.04

Universitetsdirektøren orienterte om:

· Sommeruniversitetet som nå er oppe med nye nettsider

· Framlagt foreløpig notat om Forskningsstrategi for Universitetet i Tromsø

· Møter i Brussel sammen med UiB om fiskehelsebiologiutdanninga og reseptretten

· Samarbeid med de andre universitetene om etablering av et Såkornfond

· Innspill omkring kompensasjonsmidlene for differensiert arbeidsgiveravgift 

· Samarbeidsmøte med Høgskolen i Tromsø 31.04, planlegger felles styremøte med Høgskolen 21.10.04

· Siste utvikling omkring Samskipnaden i Tromsø

· Dialog med Riksrevisjonen om regnskap for 2003. Riksrevisjonen inviteres til å delta på styremøtet i juni

· Arbeidet omkring utvikling av fag og forskningsfelt og samarbeid knyttet til teknologi (kaldt klima) og energi 

Hagbart Nilsen orienterte om:

· Erfaringene fra disputasen i Båtsfjord

Sverre Johansen orienterte om:

· Kreativ uke programmet

· At Jørn Henriksen ble valgt til leder av NSU

SAK 10-04 Referatsaker ( JNR. 200400827 )

1. Referat fra Styremøte 19. februar

2. Saker behandlet på fullmakt

3. Fakultetsstyret ved Mat.nat-fak. 2. februar 2004

4. Tilsettingsutvalget 5. februar 2004 

5. Styret ved Det juridiske fakultet, 18. februar 2004 

6. Museumsstyret , 19. februar 2004 

7. Arbeidsmiljøutvalget, 23. februar 2004 

8. Styret ved Det humanistiske fakultet, 25. februar 2004 

9. Tilsettingsutvalget, 4. mars 2004 

.

SAK 11-04 GODKJENNING AV ENGELSKSPRÅKLIG MASTERGRAD I GEOLOGI

                    ( JNR. 200306489-6 )

Innstilling til vedtak:

1. Universitetsstyret godkjenner etablering av det engelskspråklige studieprogrammet Master’s Degree Programme in Geology med tre studieretningene Hard Rock Geology, Arctic Marine Geology & Geophysics og Sedimentology Quaternary Geology fra og med studieåret 2004-05.

2. Universitetsstyret legger til grunn at etablering og drift av Master’s Degree Programme skjer innenfor de økonomiske rammene fakultet

har til disposisjon, og at studenter tatt opp til studieprogrammet ikke 

skal kunne overflyttes  eller oppfordres til å bytte til parallellprogram

gitt på et annet språk enn det de faktisk er tatt opp til.

Innstillingen ble enstemmig vedtatt.

SAK 12-04 VEILEDENDE RETNINGSLINJER FOR FORDELING AV  

                    ARBEIDSOPPGAVER FOR TILSATTE I UNDERVISNINGS- OG 

                    FORSKERSTILLINGER ( JNR. 200306112-22 )
Innstilling til vedtak:

1) Universitetsstyret godkjenner universitetsdirektørens forslag til Retningslinjer for fordeling av arbeidsoppgaver for tilsatte i undervisnings- og forskerstillinger.

2) Fakultetene, Norges fiskerihøgskole og enhetene under styret har ansvar for å tilpasse retningslinjene til lokale forhold.

Einar Niemi satte fram følgende tilleggsforslag:

3) Retningslinjer vil bli tatt opp til ny vurdering når det høstes mer erfaring fra undervisningsreformen og kvalitetssikringsarbeidet.

4) Leder ved Tromsø Museum gis fullt fritak for undervisnings- og samlingsdelen.

Styret gjorde deretter slikt enstemmig vedtak.

1) Universitetsstyret godkjenner universitetsdirektørens forslag til Retningslinjer for fordeling av arbeidsoppgaver for tilsatte i undervisnings- og forskerstillinger.

2) Fakultetene, Norges fiskerihøgskole og enhetene under styret har ansvar for å tilpasse retningslinjene til lokale forhold.

3) Retningslinjer vil bli tatt opp til ny vurdering når det høstes mer erfaring fra undervisningsreformen og kvalitetssikringsarbeidet.

                  4)   Leder ved Tromsø Museum gis fullt fritak for undervisningssamlingsdelen
SAK 13-04 ETISKE RETNINGSLINJER FOR VEILEDERE VED UNIVERSITETET I  

                   TROMSØ ( JNR. 200305499-14 )

Innstilling til vedtak:

Universitetsstyret vedtar retningslinjer for veiledere ved Universitetet i Tromsø med de endringer som fremkommer i møtet 01.04.04.

Sak 13-04 utsettes.

SAK 14-04 REGLEMENT FOR OPPTAK TIL PRAKTISK-PEDAGOGISK UTDANNING
                   ( JNR. 200400541-3 )

Innstilling til vedtak:

1. Universitetsstyret slutter seg til det framlagte forslag til reglement for opptak til praktisk-pedagogisk utdanning ved Universitetet i Tromsø med de endringer som følger av styrets drøfting.

2. Reglementet trer i kraft straks og erstatter reglement for opptak til praktisk-pedagogisk ved Universitetet i Tromsø fastsatt av universitetsstyret 25.02.99

Styret gjorde slikt enstemmig vedtak:

1. Universitetsstyret slutter seg til det framlagte forslag til reglement for opptak til praktisk- 

     pedagogisk utdanning ved Universitetet i Tromsø med de endringer som følger av styrets  

    drøfting.

2. Reglementet trer i kraft straks og erstatter reglement for opptak til praktisk-pedagogisk  

    utdanning  ved Universitetet i Tromsø fastsatt av universitetsstyret 25.02.99
SAK 15-04 MASTERGRADSPROGRAM I ØKONOMI OG ADMINISTRASJON VED 

                   NORGES FISKERIHØGSKOLE - GODKJENNING ( JNR. 200401731-4 )                       

Innstilling til vedtak:

1. Universitetsstyret godkjenner opprettelsen av mastergradsstudium i økonomi og administrasjon med studieretningene: 

· bedriftsøkonomi

· markedsføring og innovasjon

2. Mastergradsstudiet i økonomi og administrasjon tar opp studenter fra og med studieåret 2004-2005. For studieåret 2004-2005 settes opptakskapasiteten til 20 studenter.

Innstillingen ble enstemmig vedtatt.

SAK 16-04 GODKJENNING AV KVALITETSSIKRINGSSYSTEM FOR  

                    UTDANNINGSVIRKSOMHETEN VED UNIVERSITETET I TROMSØ
                    ( JNR. 200300155-36 )

Innstilling til vedtak:

Universitetsstyret godkjenner utkast til kvalitetssikringssystem for lavere og høgere grads utdanning, som et utgangspunkt for videre systematisk arbeid med stadige kvalitetsforbedringer som mål.

Innstillingen ble enstemmig vedtatt.

SAK 17-04  TELEMEDISIN OG MEDISINSK INFORMATIKK SOM NYE 

                     UNDERVISNINGS- OG FORSKNINGSFELT VED UNIVERSITETET I  

                     TROMSØ ( JNR. 200302592-11  )

Innstilling til vedtak:

1. Universitetsstyret godkjenner oppstart av studieretningen medisinsk informatikk ved Det matematisk-naturvitenskapelige fakultet høstsemesteret 2004. Opptaksrammen settes til fem studieplasser på det 2-årige mastergradsprogrammet i informatikk og fem studieplasser på det 5-årige mastergradsprogrammet i teknologi. 


2. Oppstart av studieretningen skjer innenfor tildelt budsjettramme.


3. Universitetsstyret godkjenner ikke oppstart av mastergradsstudium i telemedisin ved Det medisinske fakultet studieåret 2004-05. 


4. Det medisinske fakultet bes etablere et formalisert samarbeid med Det matematisk-naturvitenskapelige fakultet og Det samfunnsvitenskapelige fakultet om mastergrad i telemedisin.


5. Den flerfakultære gruppen bes med utgangspunkt i kommentarene i saksframlegget gjennomgå planene for telemedisin på nytt. Utgiftene til opprettelse av mastergradsprogram i telemedisin med tilhørende studieretninger skal kostnadsberegnes, og organisatorisk innplassering ved Universitetet i Tromsø beskrives. Studieretningen medisinsk informatikk ved Det matematisk-naturvitenskapelige skal tas inn i studieplanarbeidet.


6. Fristen for å levere en revidert utredning som beskriver faglige, økonomiske og organisatoriske forhold knyttet til telemedisin som nytt utdannings- og forskningsfelt ved Universitetet i Tromsø, settes til 1. oktober 2004.

Direktøren trakk innstillingen.

Styret gjorde deretter følgende enstemmige vedtak:

1. Universitetsstyret ber Det medisinske fakultet og Det matematisk-naturvitenskapelige fakultet  

    samarbeide om et felles engelskspråklig mastergradsprogram i telemedisin med to  

    studieretninger: Studieretning for medisin og helsefag med faglig forankring ved Det medisinske 

    fakultet, og studieretning for medisinsk informatikk med faglig forankring ved Det matematisk-

    naturvitenskaplig fakultet. Administrasjonen av programmet skal ligge ved Det medisinske  

    fakultet.

 2. Studieprogrammet skal undervise på engelsk og utformes slik at målgruppen er en  

     kombinasjon av utenlandske og norske studenter. Det skal ikke opprettes en norskspråklig      

     variant av samme studieprogram.

3. Fristen for å levere ny studieplan for mastergradsprogrammet settes til 1. november 2004. 

Økonomiske og organisatoriske forhold knyttet til telemedisin som nytt utdannings- og forskningsfelt ved Universitetet i Tromsø, herunder samarbeid med Nasjonalt senter for telemedisin skal også utstedes.

SAK 18-04 ANTHROPOS-PROSJEKTET – EN ORIENTERING ( UNNTATT 

                   OFFENTLIGHET ( JNR. 200302923-91 )

Innstilling til vedtak:

”Universitetsstyret tar universitetsdirektørens saksfremlegg til orientering”.

Innstillingen ble enstemmig vedtatt.

sak 19-04 den økonomiske situasjonen ved studenthuset driv as 

                   ( JNR.  200401912-1 )

Innstilling til vedtak: 


1. Universitetsstyret tar orienteringen om den økonomiske situasjonen ved Driv til etterretning.


2. Universitetstyret ber universitetsdirektøren ta initiativ til å reforhandle husleieavtalen med utleier.

Innstillingen ble enstemmig vedtatt.




                    Tromsø 02.04.04

                                                           Jan Larsen



                   assisterende universitetsdirektør

Universitetsdirektøren

Universitetsdirektøren

Universitetet i Tromsø, No-9037 Tromsø, tlf 77 64 40 00, e-post postmottak@uit.no vev www.uit.no

Konsulent André Skrivervik, tlf 77 64 67 10, faks 77 64 47 60, e-post forkontoret@adm.uit.no

